สวัสดีค่ะ พอดีประจำเดือนขาดไป3เดือนแล้วค่ะ ประจำเดือนหยุดเป็นครั้งล่าสุดวันที่ 11 ตุลาคม2562ค่ะ แล้ววันที่ 21มกราคม2563 มีเลือดออด กระปริดกระปรอย คล้ายประจำเดือนค่ะ แต่มีสีคล้ำ หนูมีอาการเบื่ออาหาร และปวดหัวเหมือนไมเกรนค่ะ ก่อนปีใหม่ได้ลองซื้อที่ตรวจท้องดูแล้ว แต่ไม่ท้อง ภาวะนี้เกิดจากอะไรได้บ้างค่ะ หรือว่าหนูท้อง??
สวัสดีครับ เครื่องตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ดังนั้น เบื้องต้น จึงไม่น่าจะมีการตั้งครรภ์นะครับอย่างไรก็ดี หากยังมีประจำเดือนขาด และมีประจำเดือนมากระปิดกระปอย ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ